
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/547/8.12.2010 


AVIZ

asupra Proiectului de Lege pentru modificarea Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Proiectul de Lege pentru modificarea Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, transmis cu adresa PL - x  nr. 666 din 17 noiembrie 2010.

Senatul a adoptat acest proiect de lege, ca urmare a depăşirii termenului de adoptare, potrivit art. 75 alin.(2) teza a III-a din Constituţia României republicată, în şedinţa din 6 septembrie 2010, în calitate de primă Cameră sesizată.

Sub raport de conţinutul său proiectul de lege este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 7 decembrie 2010.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 594/12.05.2010. 
Sub raport de obiectul şi conţinutul său, proiectul de lege face parte din categoria legilor ordinare.
În  urma  dezbaterilor membrii Comisie au hotărât, în unanimitate, avizarea favorabilă a proiectului de lege.
PREŞEDINTE,

Raluca  TURCAN

